Әтрап

Әтрап () ― Төрекмәнстанның заманча административ-территориаль бүленешенең икенче дәрәҗә административ-территориаль берәмлеге. Татарча районга туры килә.

 Тасвирлама 
Төрекмәнстан вилаятьләре әтрапларга бүленә, бу Төрекмәнстан ССРның элеккеге өлкәләрен районнарга бүлүгә туры килә. Шулай ук Төрекмәнстан башкаласы — Ашхабад шәһәре — берничә шәһәр әтрабына бүленгән. Илнең калган шәһәрләрен әтрапларга бүлү турында төгәл мәгълүмат юк.

Әтраплар җирле (әтрап) буйсынуындагы шәһәрләрдән, бистәләрдән һәм генгешликлардан тора (генгешлик бер яки берничә авылны үз эченә ала). Генгешликлар совет чорындагы авыл Советларына охшаш. Әтрап башлыклары «Хәким» дип атала һәм Төрекмәнстан Президенты тарафыннан билгеләнә.

2008 елга кадәр әтрапларның вәкиллекле органнары «Халк Маслахаты» булган, аларның әгъзалары 2003 елгы Төрекмәнстан Конституциясе нигезендә тиешле административ-территориаль берәмлекләр гражданнары тарафыннан дүрт елга сайланган.

2016 елның 1 февраленә Төрекмәнстанда 50 әтрап, шәһәрләрдә 8 әтрап һәм әтрап хокуклары булган 15 шәһәр булган.Этрапские казыеты и казыеты городов с правами этрапа // Судебные системы Европы и Евразии. Том 3. Евразия. Научно-энциклопедическое ... - Под ред. Курбанова Р.А., Гурбанова Р.А. — Научно-энциклопедическое издание. — «Проспект», 2019. — Т. 3. Евразия. — С. 224. — 422 с. — ISBN 5392291821. — ISBN 9785392291823.

 Искәрмәләр 

 Әдәбият 
 Закон Туркменистана от 18 апреля 2009 года «О порядке решения вопросов административно-территориального устройства Туркменистана, присвоения наименований и переименования государственных предприятий, организаций, учреждений и других объектов».

 Сылтамалар 

Төркем:Төрекмәнстанның административ бүленеше
Төркем:Административ-территориаль берәмлекләр